**כולל קיץ-בית המדרש שערי רחמים לעדת המשהדים**

**מסכת סוכה פרק לולב הגזול**

**מראה מקומות ליום שני ושלישי, ג'-ד' אב תשפ"א**

1. שו"ע סי' תרמט' ס"ה וכל המ"ב שם
2. שו"ת יבי"ע ח"ה סי' מב', ערוה"ש שם סי"ח

**בהצלחה רבה!**

שו"ת יביע אומר חלק ה - אורח חיים סימן מב

(ה) ושוב מצאתי בס"ד למרן החיד"א עצמו בס' שם הגדולים ח"ב (ליוורנו תקמ"ו, דף צב ע"א), בדין ס"ת שאין בו תגין, שכתב, שמכיון שמרן הש"ע (א"ח סי' לו) פסק דכשר בדיעבד, (ואף שדעת ר"ת וס' התרומה והרא"ש לפסול ס"ת בלא תגין, וגם רבינו האר"י החמיר מאד בתגין, ואף מרן בב"י לא הכשיר בזה אלא בשעת הדחק, ומיהו י"ל שאח"כ בעת שחיבר הש"ע, ראה מ"ש רבינו ירוחם, שרבינו האי גאון ודעמיה ס"ל להכשיר ס"ת בלא תגין, ומסתמא גם הרמב"ם הכי ס"ל, וכ"כ בשו"ת התשב"ץ ח"א סי' נא, לפיכך סתם בש"ע להכשיר. שו"ת יוסף אומץ סי' מא) והואיל ואנו קבלנו הוראות מרן, יכולים לברך על הס"ת הזה בשעה"ד, ואף על פי שכתבנו בכמה מקומות שבענין ברכות יש להורות דספק ברכות להקל, ואפילו כשמרן פוסק בש"ע לברך, שב ואל תעשה עדיף, מ"מ במאי דקמן שהמחלוקת אינה בברכה, אלא בס"ת עצמו, אם כשר הוא או לא, שפיר דמי לברך. וכמו שחילק כיו"ב בשו"ת הרדב"ז ח"ב סי' תרכו. וכבר אמרו (נדה ט:) דבדרבנן כדאי הוא ר"א לסמוך עליו בשעה"ד. והכא נמי לרוה"פ ברכה שא"צ אינה אלא מדרבנן. עכ"ד (בתוספת ביאור). וכן הוא בס' לדוד אמת הנד"מ (בקונט' אחרון סי' כא). ע"ש. ובזה א"ש ג"כ מ"ש הגאון מהר"י נבון (רביה דהחיד"א) בס' גט מקושר (בתוספי הרא"ם לה' לולב, דק"כ ע"א), ולענין הלכה נראה שבשעה"ד בודאי שיש לברך על לולב שנקטם העלה העליון האמצעי שעל השדרה, כל שלא נקטמו רוב עליו, וכפסק מרן הש"ע שקבלנו הוראותיו. (אף שהריטב"א והר"ן וה"ה כתבו לפסול. וכ"פ הרמ"א סי' תרמה ס"ו). ומיהו המיקל שלא לברך על לולב כזה לחוש לדעת הפוסלים, לא הפסיד, כיון דברכות אינן מעכבות. עכ"ד. והובא ג"כ במחזיק ברכה (סי' תרמה סק"ב). ע"ש. וקשה דהא אינהו מרי דשמעתתא דסב"ל אפילו נגד מרן, ואמאי לא פסקו כאן כשיטתם. ועל כרחך שיש לחלק בין כשהמחלוקת בברכה או במצוה עצמה, וכחילוק הרדב"ז הנ"ל, ומכיון שגם מרן שקבלנו הוראותיו ס"ל שיוצא י"ח בלולב כזה, מש"ה שפיר דמי לברך. (וכן מוכח עוד ממ"ש הגאון מהר"י נבון בגט מקושר (דקכ"ג ע"א) להכשיר בשעה"ד הדס שנקטם ראשו (בברכה), כד' רוב הפוסקים ומרן, ואף שהראב"ד כ' רוח הקודש הופיעה בבית מדרשינו ופסלנו הדס שנקטם ראשו, [וכן הסכימו הרז"ה בס' המאור, והמאירי בבית הבחירה, סוכה לד:] מ"מ הרמב"ן דחה ראיותיו, והסכים לד' הגאונים להכשיר. והכי נקטינן. ע"כ. (והובא ג"כ במחב"ר סי' תרמו סק"א). וע"כ דסמכינן על החילוק של הרדב"ז הנ"ל בכה"ג ואכמ"ל) ומעתה גם בנ"ד מאחר שרוב גדולי הפוסקים ס"ל להכשיר שופר שנסדק /במיעוטו/ במעיעוטו לאורכו, וכן פסק מרן הש"ע בי"א בתרא, ברוכי נמי מברכינן עליה במקום הצורך.

ערוך השולחן אורח חיים סימן תרמט סעיף יח

ורבינו הרמ"א פסק כהתוס' והרא"ש והראב"ד וז"ל ויש פוסלין בגזול כל ז' ימים והכי נהוג אבל שאול יוצא בו וכו' וחסר כשר בשאר ימים וניטל פטמתו או עוקצו דינו כחסר וכשר מיום ראשון ואילך מיהו אם נקבוהו עכברים לא יטלנו אף בשאר הימים משום מיאוס עד שיסיר ניקור העכברים אבל אם היה יבש או מנומר שפסול כל שבעת ימים אף אם חתך היבשות או הנימור פסול כל שבעה הואיל ובא מכח פסול וכו' וחזזית פוסלת כל שבעת הימים עכ"ל וזה שכתב דניטל פטמתו או עוקצו הוה מטעם חסר וכשר בשארי הימים יש מי שחולק וס"ל דניטל פטמתו פסולו מטעם הדר ולכן אין להקל בזה [מג"א סקי"ז] ואין לחוש בזה דאם אפילו כן הוא הא דעת הרמב"ם להקל גם בהדר כמ"ש [א"ר סקט"ו] ויש להיפך מי שמקיל גם בחזזית [שם] ואני אומר שאין לנו לזוז מדברי רבינו הרמ"א וחזזית פסול וניטל פטמתו כשר והא דבעכברים מועיל הסרת הניקור ולא ביבש ומנומר משום דעכברים אינו פסול גמור אלא משום מאיסותא [שם] והכלבו מכשיר גם בחזזית ויבש: